Odessa (Bee Geesin albumi)

Odessa on Bee Gees -yhtyeen maaliskuussa 1969 julkaistu studio- ja konseptialbumi. Kaksi levyä sisältävän albumin teema perustuu kuvitteellisen Veronica-nimisen aluksen uppoamiseen Mustallamerellä ystävänpäivänä 1899. Jotkut Odessan kappaleista, kuten ”Edison”, sijoittuvatkin aihepiiriltään 1800-luvulle.

Barry Gibb on sittemmin vähätellyt Odessan olleen väsyneen ja hajoamispisteessä olevan yhtyeen hämmentynyt yritys täyttää levy-yhtiönsä käsky tehdä ”jotain suurta”. Odessaa pidetään silti Bee Geesin kestävimpänä 1960-luvun julkaisuna. Sitä on sanottu myös yhtyeen monimutkaisimmaksi ja haasteellisimmaksi levyksi, ja jopa ”Bee Geesin Sgt. Pepperiksi”.

Bee Gees hajosi albumin julkaisun aikoihin. Robin Gibb erosi yhtyeestä, koska hän koki, etteivät hänen kappaleensa saaneet yhtyeessä tarpeeksi huomiota. Tähän vaikutti erityisesti tuottaja Robert Stigwoodin päätös jättää Robinin tulkitsema kappale ”Lamplight” singlen B-puolelle. A-puolella julkaistiin Barry Gibbin laulama ”First of May”, joka nousi Britanniassa listan sijalle kuusi.

Tuotanto 

Tupla-albumi oli yhtyeen managerin Robert Stigwoodin idea. Barry Gibb uskoo, että kyseessä olivat taloudelliset syyt – kaksi levyä toisi levy-yhtiölle enemmän rahaa. Gibb myös vierasti ajatusta tupla-albumista. Kaksi levyä aiheutti hänen mielestään sen, että albumille päätyi liiaksi materiaalia, joka ei ollut kovinkaan hyvää. Odessalla on kaikkiaan seitsemäntoista kappaletta. Gibb on muistellut, että albumi oli yritys tehdä rock-ooppera.

Albumin äänittäminen alkoi New Yorkin Atlantic Studiosissa vuonna 1968, ja jatkui Lontoon IBC Studiosissa vuoden loppuun asti. Sessioiden aikana kitaristi Vince Melouney jätti yhtyeen. Hän ei tuntenut itseään yhtyeen täysivaltaiseksi jäseneksi Gibbin veljesten rinnalla. Melouney ei pitäyt itseään myöskään yhtä lahjakkaana. Melouneyn lähdön myötä albumin viimeistelivät Barry, Robin ja Maurice Gibb sekä rumpali Colin Petersen.

Julkaisu ja vastaanotto 

Odessa ilmestyi maaliskuussa 1969. Albumi ylsi Britannian top 10:een ja Yhdysvaltain top 20:een. Länsi-Saksassa se nousi neljänneksi ja Ranskassa viidenneksi.

Suurimmassa osassa maailmaa albumin julkaisi Polydor Records, mutta poikkeuksena Yhdysvalloissa ja Kanadassa julkaisija oli Atco Records ja Australiassa Spin Records. Argentiinassa Odessaa ei julkaistu tupla-albumina, vaan se ilmestyi kahdessa osassa. Toisen albumin nimi oli Odessa vol. 1 ja toisen Odessa vol. 2. Vuonna 1970 myös Britanniassa julkaistiin kahden erillisen albumin versio. Levyjen nimet olivat Marley Purt Drive ja Sound of Love.

Albumi julkaistiin alun perin kultakirjaimin varustetuissa punaisissa veluurikansissa, joiden nukka aiheutti allergisia reaktioita valmistajan tehtaan työntekijöille. Myöhemmin albumi julkaistiin kuitenkin pahvikantisena.

Odessa ilmestyi alkujaan vinyylinä. Vuonna 1976 se julkaistiin 8-raitana. Ensimmäinen CD-painos ilmestyi vuonna 1985. Vuonna 2009 Rhino Records julkaisi albumista uuden, kolmen CD-levyn painoksen.

Odessa valittiin mukaan vuonna 2005 julkaistuun englanninkieliseen hakuteokseen 1001 Albums You Must Hear Before You Die. Toinen kirjaan päässyt Bee Gees -albumi oli Trafalgar.

Listasijoitukset

Kappaleet 

Kaikki kappaleet kirjoittaneet Barry, Robin ja Maurice Gibb.

LP 1

LP 2

Singlet 

{{single
 | single        = First of May
 | leveys        = 120px
 | rajaus        = 1
 | m             = 
 | s             = 
 | julkaisuvuosi =  tammikuu 1969,  maaliskuu 1969
 | levy-yhtiö    = Polydor, Atco 
 | kappaleet     = #First of May
Lamplight
 | kuvaus        = Albumin ainoa single oli First of May / Lamplight. Barry Gibbin laulama ”First of May” nousi Britanniassa listasijalle kuusi ja Yhdysvalloissa sijalle 37.

Robin Gibb pettyi siihen, että hänen tulkitsemansa ”Lamplight” jätettiin Robert Stigwoodin päätöksestä singlen B-puolelle. Gibb koki yhä enemmän, että hänen kappaleensa eivät saaneet yhtyeessä tarpeeksi huomiota, joten hän ilmoitti siirtyvänsä soolouralle 19. maaliskuuta 1969.

Aluksi singleksi kaavailtiin albumin nimikappaletta, mutta pitkän pituutensa vuoksi se jätettiin julkaisematta. Yhtye pelkäsi saavansa kritiikkiä siitä, että se julkaisisi yli seitsenminuuttisen singlen The Beatlesin (”Hey Jude”) ja Richard Harrisin (”Macarthur Park”) vanavedessä. Bee Gees ei myöskään lämmennyt levy-yhtiö Polydorin idealle jakaa kappale singlen molemmille puolille. 
}}

Kokoonpano 

Muusikot
Barry Gibb – laulu, kitara
Robin Gibb – laulu, piano, mellotron
Maurice Gibb – laulu, basso, piano, kitara, mellotron, urut
Vince Melouney – kitara
Colin Petersen – rummut

Paul Buckmaster – sello kappaleessa ”Odessa (City on the Black Sea)”
Bill Keith – banjo kappaleissa ”Marley Purt Drive” ja ”Give Your Best”
Tex Logan – viulu kappaleessa ”Give Your Best”
Bill Shepherd – orkesterisovitukset

Muut
Adrian Barber – äänittäjä 
P. Sharp – äänittäjä 
Philip Wade – äänittäjä 
A. Knight – äänittäjä
Robert Stigwood – tuottaja
Bee Gees – tuottaja

Lähteet 
Discogs.com

Viitteet 

Bee Geesin albumit
Vuoden 1969 albumit
Konseptialbumit
Kamaripopalbumit